ᱚᱜᱚᱨᱛᱟᱞᱟ

ᱚᱜᱚᱨᱛᱟᱞᱟ (ᱤᱝᱞᱤᱥ ᱺ Agartala) ᱵᱷᱟᱨᱚᱛ ᱨᱮᱭᱟᱜ ᱛᱨᱤᱯᱩᱨᱟ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱚᱜᱚᱨᱛᱟᱞᱟ ᱨᱮᱭᱟᱜ ᱛᱷᱟᱯᱚᱱ ᱫᱚ ᱑᱘᱕᱐ ᱥᱟᱞ ᱨᱮ ᱢᱚᱦᱟᱨᱟᱡᱟ ᱨᱟᱫᱷᱟ ᱠᱨᱤᱥᱱᱟ ᱠᱤᱥᱚᱨ ᱢᱟᱬᱤᱠᱭᱚ ᱵᱟᱦᱟᱫᱩᱨ ᱦᱚᱛᱮᱛᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱵᱟᱝᱞᱟ ᱫᱤᱥᱚᱢ ᱠᱷᱚᱱ ᱥᱩᱢᱩᱝ ᱒ ᱠᱤᱹᱢᱤᱹ ᱥᱟᱺᱜᱤᱧ ᱨᱮ ᱢᱮᱱᱟᱜ ᱱᱚᱣᱟ ᱱᱟᱜᱟᱨ ᱞᱟᱠᱪᱟᱨᱮᱛ ᱞᱮᱠᱟᱛᱮ ᱟᱹᱰᱤ ᱠᱮᱴᱮᱡ ᱢᱮᱱᱟᱜᱼᱟ ᱾ ᱑᱙ ᱟᱱᱟᱜ ᱥᱟᱭ ᱥᱟᱞᱟᱝ ᱨᱮ ᱠᱩᱠᱤ ᱨᱮᱭᱟᱜ ᱛᱚᱸᱜᱮ ᱦᱟᱢᱞᱟ ᱠᱷᱚᱱ ᱟᱹᱲᱤᱥ ᱪᱟᱵᱟ ᱠᱟᱛᱮ ᱢᱟᱨᱟᱝ ᱨᱟᱡᱟ ᱠᱨᱩᱥᱱᱚ ᱢᱟᱬᱤᱠᱭᱚ ᱫᱚ ᱩᱛᱚᱨ ᱛᱨᱤᱯᱩᱨᱟ ᱨᱮᱭᱟᱜ ᱩᱫᱚᱭᱯᱩᱨ ᱨᱮ ᱢᱮᱱᱟᱜ ᱨᱚᱝᱜᱟᱢᱟᱴᱤ ᱠᱷᱚᱱ ᱟᱡᱟᱜ ᱨᱟᱡᱽᱜᱟᱲ ᱫᱚ ᱚᱜᱚᱨᱛᱟᱞᱟᱭ ᱩᱪᱟᱹᱲ ᱠᱮᱫᱼᱟ ᱾ ᱨᱟᱡᱽᱜᱟᱲ ᱟᱹᱨᱩᱭ ᱨᱮᱭᱟᱜ ᱱᱚᱣᱟ ᱦᱚᱸ ᱟᱨ ᱢᱤᱫ ᱮᱛᱮᱫ ᱛᱟᱦᱮᱸ ᱠᱟᱱᱟ ᱢᱟᱨᱟᱝ ᱨᱟᱡᱟ ᱟᱡᱟᱜ ᱥᱟᱢᱨᱟᱡᱽᱭᱚ ᱟᱨ ᱯᱩᱲᱥᱤ ᱨᱮ ᱢᱮᱱᱟᱜ ᱵᱨᱤᱴᱤᱥ ᱵᱟᱝᱞᱟᱫᱮᱥ ᱥᱟᱶ ᱥᱟᱹᱜᱟᱹᱭ ᱵᱮᱱᱟᱣ ᱨᱮᱭᱟᱜ ᱟᱸᱥ ᱛᱟᱦᱮᱸ ᱠᱟᱱ ᱛᱟᱭᱟ ᱾ 

ᱱᱤᱛ ᱚᱜᱚᱨᱛᱟᱞᱟ ᱡᱟᱦᱟᱸ ᱞᱮᱠᱟᱱ ᱨᱩᱯ ᱨᱮ ᱧᱮᱞᱚᱜ ᱠᱟᱱᱟ, ᱥᱟᱹᱨᱤ ᱛᱮᱫᱚ ᱱᱚᱣᱟ ᱨᱮᱱᱟᱜ ᱢᱚᱱ ᱜᱚᱲᱦᱚᱱ ᱫᱚ ᱑᱙᱔᱐ ᱥᱟᱞ ᱨᱮ ᱢᱚᱦᱟᱨᱟᱡᱽ ᱵᱤᱨ ᱵᱤᱠᱨᱚᱢ ᱠᱤᱥᱳᱨ ᱢᱟᱬᱤᱠᱭᱚ ᱵᱟᱦᱟᱫᱩᱨ ᱮ ᱠᱚᱨᱟᱣ ᱞᱮᱫᱼᱟ ᱾ ᱩᱱᱤ ᱜᱮ ᱤᱱᱟ. ᱚᱠᱛᱚ ᱨᱮ ᱥᱚᱲᱚᱠ, ᱢᱟᱨᱠᱮᱴ ᱫᱚᱞᱟᱱ, ᱟᱨ ᱱᱚᱜᱚᱨ ᱱᱤᱜᱚᱢ ᱨᱮᱭᱟᱜ ᱯᱚᱨᱛᱚᱱ ᱮ ᱵᱮᱱᱟᱣ ᱞᱮᱫᱼᱟ ᱾ ᱩᱱᱤᱭᱟᱜ ᱱᱚᱣᱟ ᱮᱱᱮᱢ ᱧᱮᱞ ᱠᱟᱛᱮ ᱜᱮ ᱚᱜᱚᱨᱛᱟᱞᱟ ᱫᱚ ᱵᱤᱨ ᱵᱤᱠᱨᱚᱢ ᱥᱤᱝ ᱢᱟᱬᱤᱠᱭᱚ ᱵᱟᱦᱟᱫᱩᱨ ᱟᱜ ᱱᱟᱜᱟᱨ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱜᱼᱟ ᱾ ᱥᱟᱦᱤ ᱨᱟᱡᱽᱜᱟᱲ ᱟᱨ ᱵᱟᱸᱜᱽᱞᱟᱫᱮᱥ ᱠᱷᱚᱱ ᱥᱩᱨ ᱠᱷᱟᱹᱛᱤᱨ ᱜᱮ ᱯᱟᱹᱦᱤᱞ ᱫᱚ ᱟᱹᱰᱤᱜᱟᱱ ᱢᱟᱨᱟᱝ ᱢᱟᱨᱟᱝ ᱧᱩᱛᱩᱢᱟᱱ ᱦᱚᱲ ᱠᱚ ᱚᱜᱚᱨᱛᱟᱞᱟ ᱫᱚᱠᱚ ᱦᱤᱨᱤ ᱞᱮᱫᱼᱟ ᱾ ᱨᱚᱵᱤᱱᱫᱨᱚᱱᱟᱛᱷ ᱴᱟᱠᱷᱩᱨ ᱟᱹᱰᱤ ᱫᱷᱟᱣ ᱚᱜᱚᱨᱛᱟᱞᱟᱭ ᱦᱮᱡ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱤᱫᱤ ᱠᱟᱛᱮ ᱫᱚᱠᱚ ᱞᱟᱹᱭᱼᱟ ᱪᱤ ᱛᱨᱤᱯᱩᱨᱟ ᱨᱤᱱ ᱨᱟᱡᱟ ᱠᱚ ᱥᱟᱶ ᱟᱡᱟᱜ ᱫᱚ ᱟᱹᱰᱤ ᱜᱟᱺᱦᱤᱨ ᱥᱟᱹᱜᱟᱹᱭ ᱛᱟᱦᱮᱸ ᱠᱟᱱᱟ ᱾

ᱥᱟᱸᱜᱷᱟᱨ ᱴᱷᱟᱶ


᱑᱙᱐᱑ ᱥᱟᱞ ᱨᱮ ᱵᱮᱱᱟᱣ ᱟᱠᱟᱱ ᱚᱡᱚᱱᱛᱟ ᱯᱮᱞᱮᱥ ᱚᱜᱚᱨᱛᱟᱞᱟ ᱨᱮᱭᱟᱜ ᱢᱩᱠᱷᱤᱭᱟ. ᱢᱚᱱᱩᱢᱮᱴ ᱠᱟᱱᱟ ᱡᱟᱦᱟᱸ ᱫᱚ ᱢᱩᱜᱚᱞᱼᱭᱩᱨᱳᱯᱤᱭᱟ. ᱢᱮᱥᱟᱞ ᱛᱚᱦᱚᱨ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱘᱐᱐ ᱮᱠᱚᱨ ᱨᱮ ᱯᱟᱥᱱᱟᱣ ᱟᱠᱟᱱ ᱱᱚᱣᱟ ᱦᱟᱯᱲᱟᱜ ᱠᱚᱢᱯᱞᱮᱠᱥ (complex) ᱱᱤᱛᱚᱜ ᱫᱚ ᱯᱚᱱᱚᱛ ᱨᱮᱭᱟᱜ  ᱵᱤᱫᱷᱟᱱ ᱥᱳᱵᱷᱟ ᱞᱮᱠᱟᱛᱮ ᱵᱮᱵᱷᱟᱨᱚᱜ ᱠᱟᱱᱟ ᱾ ᱱᱚᱰᱮ ᱫᱚ ᱵᱟᱜᱟᱱ ᱟᱨ ᱢᱟ.ᱱᱢᱤ ᱵᱮᱱᱟᱣ ᱡᱷᱟᱨᱱᱟ ᱢᱮᱱᱟᱜᱼᱟ ᱾ ᱚᱱᱠᱟ ᱫᱚ ᱱᱚᱣᱟ ᱦᱚᱲ ᱠᱚ ᱞᱟ.ᱜᱤᱫ ᱫᱚ ᱵᱟᱝ ᱡᱷᱤᱡᱚᱜᱼᱟ ᱤᱠᱷᱟ.ᱱ ᱡᱩᱫᱤ ᱟᱢ ᱛᱟᱨᱟᱥᱤᱧ ᱓ ᱠᱷᱚᱱ ᱔ ᱴᱟᱲᱟᱝ ᱵᱷᱤᱛᱨᱤ ᱨᱮ ᱚᱸᱰᱮᱱᱟᱜ ᱢᱩᱠᱷᱤᱭᱟ. ᱫᱩᱣᱟᱹᱨ ᱴᱷᱮᱱ ᱮᱢ ᱪᱟᱞᱟᱜ ᱠᱷᱟᱱ ᱟᱢ ᱚᱸᱰᱮ ᱵᱚᱞᱚᱱ ᱞᱟᱹᱜᱤᱫ ᱛᱮ ᱵᱚᱞᱚᱱ ᱯᱟᱥ ᱮᱢ ᱟᱢᱮᱴ ᱫᱟᱲᱮᱭᱟᱜᱼᱟ ᱾ 

ᱱᱤᱨᱢᱚᱦᱚᱞ

ᱯᱮᱞᱮᱥ ᱨᱮᱭᱟᱜ ᱢᱟᱴ ᱨᱮ ᱟᱨᱟᱜᱼᱥᱟᱥᱟᱝ ᱨᱚᱝ ᱢᱮᱥᱟ ᱵᱟᱨᱭᱟ ᱢᱩᱫᱽᱨᱤ ᱢᱮᱱᱮᱛ ᱩᱢᱢᱮᱱᱥᱣᱚᱨ ᱢᱩᱫᱽᱨᱤ ᱟᱨ ᱡᱚᱜᱚᱱᱱᱟᱛᱷ ᱢᱩᱫᱽᱨᱤ ᱢᱮᱱᱟᱜᱼᱟ, ᱡᱟᱦᱟᱸᱨᱮ ᱡᱟᱦᱟᱸᱭ ᱦᱚᱲ ᱜᱮ ᱧᱮᱧᱮᱞ ᱮ ᱵᱚᱞᱚ ᱫᱟᱲᱮᱭᱟᱜᱼᱟ ᱾ 


ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Agartala Municipal Corporation

 Agartala Encyclopædia Britannica entry

ᱛᱷᱚᱠ:ᱥᱤᱧᱚᱛ ᱨᱮᱟᱜ ᱨᱟᱡᱽᱜᱟᱲ ᱠᱚ